Մարինացված վարունգ

Մարինացված վարունգ, պահածոյացված բանջարեղեն, որը պարտադիր պարունակում է քացախաթթու, որն ապահովում է կնսերվացիոն ազդեցություն թթվի պատրաստման գործընթացում։ Թթու վարունգը պատրաստվում է վարունգի  վրա մարինադ լցնելով, որին հաջորդում է պաստերիզացումը։

Պատմություն 
Պատմականորեն վարունգը եղել է ամենատարածված թթու մթերքը։ Ռուսաստանում վարունգը հայտնվել է Իվան Ահեղի օրոք, բայց այստեղ այն համարվել է անհամ, ուստի սկսել են աղ ու թթու դնել։ Այս մեթոդը օգնել է պահպանել բերքը ձմռան համար։ Շատ դարեր վարունգը պատրաստել էին տակառներում, մինչև որ 19-րդ դարի սկզբին Նիկոլաս Ապերտը հայտնաբերել է վարունգը տարաների մեջ պահելու եղանակը։ Այդ ժամանակից ի վեր թթու վարունգները պահում են ապակե տարաների մեջ։

Տեսակներ 
Մարինացված վարունգները, կախված քացախաթթվի կոնցենտրացիայից, լինում են.
 թույլ թթվայնության — 0,4 %
 միջին թթվայնության — 0,6 %
 թթու — 0,61-0,9 %

Արդիականություն 
Պահածոների ժամանակակից արտադրողները սպառողներին առաջարկում են թթու վարունգի լայն տեսականի։

Բնութագրություն 
 Քացախաթթուն սեղանի աղի հետ համատեղ ճնշում է միկրոֆլորայի կենսագործունեությունը, որոնք հանգեցնում են թարմ բանջարեղենի փչացմանը, սակայն փոքր քանակությամբ այն վնասակար ազդեցություն չի ունենում մարդու օրգանիզմի վրա։
 Թթվային միջավայրը կանխում է կալցիումի աղերի առաջացումը, որոնք նստում են հոդերի վրա և հիմք են հանդիսանում օստեոխոնդրոզի զարգացման համար։

Օգուտ 
2020 թվականին գիտնականները հաստատել են ավանդական սիչուան թթու վարունգի օգուտները ատամների քայքայման դեմ պայքարելու համար։ Դրանցից առանձնացվել է Lactobacillus plantarum K41 մանրէի մի շտամ, որն ուժեղ արգելակող ազդեցություն է ցուցաբերել հիմնական կարիեսային Streptococcus mutans բակտերիայից բիոշերտի ձևավորման դեմ։

Հակացուցումներ 
Մարինացված վարունգը հակացուցված է սուր հեպատիտի և խոլեցիստիտի, հաստ աղիքի բորբոքային պրոցեսների սրման և ստամոքսի արտազատման ֆունկցիայի նվազման դեպքում։

Ծանոթագրություններ

Գրականություն 
 Hans-Joachim Rose: Die Küchenbibel. Enzyklopädie der Kulinaristik. Tre Torri, Berlin 2007, ISBN 3-937963-41-3. (S.350)

Ուկրաինական խոհանոց
Հրեական խոհանոց
Նախուտեստներ
Ճապոնական խոհանոց
Ամերիկյան խոհանոց
Կորեական խոհանոց
Իսրայելական խոհանոց
Չինական խոհանոց
Լեհական խոհանոց
Ռուսական խոհանոց
Արաբական խոհանոց
Սիրիական խոհանոց
Հորդանական խոհանոց
Պաղեստինյան խոհանոց
Լիբանանյան խոհանոց
Լիտվական խոհանոց
Գերմանական խոհանոց
Պահածոյացված սնունդ
Բելառուսական խոհանոց